NaiveNeuron/SloPal huggingface dataset:
Kočiš, Eduard, poslanec NR SR (2020-04-29):
Ďakujem pekne, pán predsedajúci. Pani kolegyňa, ďakujem za odborný a veľmi kultivovaný prejav, ktorým ste určite veľmi odborne sa snažili argumentovať na časť školstva v programovom vyhlásení vlády, za čo veľmi pekne ďakujem. Správne ste poznamenali, že regionálne školstvo potrebuje ucelené, ucelené zmeny. A naozaj, tieto zmeny sú nevyhnutné, nakoľko každý minister, ktorý na ministerstve pôsobil, mal vlastnú predstavu, mal vlastný tím určitých odborníkov, ak sa to tak dá nazvať, a máloktoré obdobie ministra jedného nadväzovalo na ministra druhého. Ale všetky tieto vlastne reformy, ktoré boli zaužívané, spomeniem len to učiace Slovensko, ale mnohí pedagógovia ho nazývajú mučiacim Slovenskom, ktoré sa úplne minulo účinku, zostali bezúspešné a jednoducho nikdy sa tieto programové ciele nepodarilo naplniť. K problematike integrovaných žiakov na školách ma veľmi teší prístup vašej školy a viem, že na Slovensku, konkrétne aj z mesta, z ktorého pochádzam, je škola, ktorá veľmi systematicky a veľmi pozitívne pristupuje k integrovaným žiakom a majú ich naozaj neúrekom, nakoľko si myslím, že každý integrovaný žiak by potreboval na posúdenie nie tabuľkový nejaký koeficient, koľko asistentov na daný počet integrovaných žiakov potrebuje. Bolo by ideálne, aby každý integrovaný žiak mal svojho vlastného učiteľa, ale to sa asi zhodneme, že to nie je možné. Čo sa týka tých zaškoľovacích ročníkov, je to veľmi krásna myšlienka a super nápad. A musím vám ešte raz poďakovať za veľmi, veľmi odborný prístup k tejto problematike, nakoľko iba národ vzdelaný má svoju budúcnosť. Ďakujem pekne.
M. Záhumenský, poslanec: (2008-09-09):
Ja sa chcem spýtam vás, koľkokrát ste vy za osem rokov, čo ste boli vo vláde, znížili odvodové zaťaženie, aby ste zlepšili prostredie? A ja sa chcem spýtať, kde sa vo vás zrazu nabralo toľko sociálneho cítenia voči mladým rodinám a voči ostatným slabším skupinám obyvateľstva, keď počas ôsmich rokov, čo ste boli vo vláde, sme sledovali, akým spôsobom ste práve pranierovali sociálnu politiku, akým spôsobom doplácali mladé rodiny, rodiny s deťmi, ako doplácali starší ľudia, ako doplácali invalidní dôchodcovia na vašu politiku? Čiže kde sa zrazu vo vás berie toľko sociálneho cítenia, ktoré vám osem rokov chýbalo? A zrazu nepočúvame nič od minulej vlády, súčasnej opozície, ako je táto vláda antisociálna, ako nepomáha tým ľuďom. Ja si myslím, že ľudia dokážu zhodnotiť, kto ako pomohol komu a myslím si, že to odzrkadľujú aj preferencie. Ďakujem. (Potlesk.)
Laššáková, Jana, podpredsedníčka NR SR (2015-02-05):
Ďakujem pekne, pani podpredsedníčka. Zaujmite miesto určené pre navrhovateľov a teraz dávam slovo spravodajcovi, ktorého určil navrhnutý gestorský ústavnoprávny výbor Miroslavovi Kadúcovi. Nech sa páči.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 81, proti 46, zdržalo sa 16. Konštatujem, že sme schválili skrátenie lehoty.
Ďuriš Nicholsonová, Lucia, podpredsedníčka NR SR (2017-10-17):
S reakciou na faktické poznámky pani poslankyňa Jurinová.
Bugár, Béla, podpredseda NR SR (2017-10-18):
Pán poslanec Baránik, nech sa páči, môžte reagovať.
Kalmárová, Viera, poslanec NR SR (2024-01-24):
Ďakujem za slovo. Pani poslankyňa Bittó Cigániková, sa venovala dôvodom, ktoré videli k skrátenému legislatívnemu konaniu. A má ísť údajne o porušovanie ľudských práv, o ohrozovanie bezpečnosti a štátu a hrozbu vzniku hospodárskych škôd. Poukázala na to, že zatiaľ sa tie dôvody točia výlučne okolo porušovania ľudských práv, ktoré údajne potvrdil Ústavný súd. Ale zatiaľ tých 27 či 30 uznesení nikto okrem pána Gašpara nevidel. A ja teraz doplním informácie pre pani Cigánikovú k tým ďalším dvom dôvodom, lebo som sa ich včera dozvedela z televíznej relácie na TA3. Dozvedela som sa, že bezpečnosť štátu ohrozuje nezákonné vyšetrovanie NAKA, na ktoré NAKA navádzal Úrad špeciálnej prokuratúry. Hospodárske škody vraj hrozia z toho, že štát bude musieť vyplácať odškodné osobám, práva ktorých boli Úradom špeciálnej prokuratúry poškodzované, takže o dôvodoch sa v tejto krajine nedozvedá z dôvodovej správy, ale z televíznej relácie. Ale pozrime sa na to, kto hovorí, a podľa toho určíme hodnotu toho povedaného. Povedal to pán Gašpar, ktorý spochybňoval objektivitu vzniku stanoviska rady prokurátorov. V jednej z ďalších televíznych debát, a to bolo s kolegom Vančom, prečítal SMS, ktorú vraj dostal a ktorá hovorí, že 1. 12. sa v Košiciach stretol pri fľaši whisky pán Lipšic s členmi rady pánom Husárom a pánom Jakubčíkom. A to uvádzal ako dôkaz, že stanovisko kritické k novelám bolo vypracované na objednávku. Pritom pán Jakubčík vie dokázať, že v ten deň bol výlučne v Žiline. S humorom poznamenal, že whisky nepije a s Lipšicom sa stretol posledný raz v októbri vo veci inštalácie špecia...(Prerušenie vystúpenia časomerom.)
Grendel, Gábor, podpredseda NR SR (2021-12-10):
Ďakujeme za informáciu, prerušujem rokovanie o tomto bode programu a pokračujeme v prerušenej rozprave v druhom čítaní o vládnom návrhu zákona o štátnom rozpočte na rok 2022 (tlač 632). Prosím pána ministra financií Igora Matoviča, aby zaujal miesto určené pre navrhovateľov, a spoločného spravodajcu predsedu výboru pre financie a rozpočet pána poslanca Mariána Viskupiča, aby zaujal miesto určené pre spravodajcov. Ďalším v poradí s písomne prihlásených rečníkov do rozpravy je pán poslanec Ladislav Kamenický za klub SMER – sociálna demokracia, ktorému odovzdávam slovo, pripraví sa pán poslanec Richard Raši. [Pokračovanie rokovania o vládnom návrhu zákona o štátnom rozpočte na rok 2022 (o návrhu rozpočtu verejnej správy na roky 2022 až 2024, tlač 632.]
Figeľ, Ján, podpredseda NR SR (2013-01-29):
Ďalším rečníkom prihláseným do rozpravy je pán Martin Poliačik. Nie je v sále. Július Brocka, nie je v sále. Lucia Žitňanská takisto nie je prítomná. Ľubomír Galko, nie je prítomný. Ivan Švejna, neprítomný. Martin Chren, neprítomný. Daniel Krajcer nie je v sále. Richard Vašečka nie je prítomný. Arpád Érsek, neprítomný. Miroslav Beblavý, neprítomný. Jozef Mikloško, nech sa páči, ten je prítomný. Nech sa páči, máte slovo, pán poslanec.
Danko, Andrej, podpredseda NR SR (2023-12-20):
Asi ako v Matici, čo? Pani Hanuliaková.
Blanár, Juraj, podpredseda NR SR (2022-04-29):
Procedurálny, páni poslanci, pán poslanec, povedzte svoj procedurálny návrh, lebo budem musieť... (Reakcie z pléna.)
Podmanický, Ján, poslanec NR SR (2011-05-27):
Ďakujem pekne, pán podpredseda. Ja som si na to zvykol, takže mne to až tak nevadilo. Ale nejakí traja poslanci z vládnej koalície počúvali, takže je šanca, že by ten návrh zákona mohol prejsť, ak počúvali naše argumenty. Ale na záver chcem povedať také – až šiesti dokonca, takže ďakujem pekne. Ja chcem povedať na záver také varovanie určité. V prípade, že tento návrh zákona neprejde a nebude schválený, tak donútite samosprávy, aby sa začali takýmto istým spôsobom správať k štátu. Ja osobne som pripravený vo svojej obci dať návrh, aby sme zvýšili daň z nehnuteľností pre štátne lesy na maximálne možnú hranicu, na maximálne možnú úroveň. Ak to urobia, ak to urobia obce a mestá na celom Slovensku, tak zo štátneho rozpočtu vám odíde oveľa viac finančných prostriedkov, ako ste očakávali príjem z týchto daní. Jednoducho, ak nás prestanete brať ako partnerov, ako súčasť riadenia štátu, lebo my nie sme v opozícii v riadení štátu, my sme súčasť riadenia štátu, sme súčasť verejnej správy, tak sa začneme aj my podľa toho správať. Ďakujem pekne. (Potlesk.)
Hrušovský, Pavol, podpredseda NR SR (2010-10-15):
Páni poslanci, hlasujeme o návrhu, ktorý predložil v rozprave pán poslanec Čaplovič, ktorý navrhol uznesenie, ktorým žiada vrátiť zákon navrhovateľovi na prepracovanie. (Hlasovanie.) 141 prítomných, 64 za návrh, 76 proti, 1 sa zdržal. Návrh sme neschválili. Prosím ďalší návrh.
Laurenčík, Milan, podpredseda NR SR (2020-09-25):
Vážené panie poslankyne, vážení páni poslanci, budeme pokračovať verejnou časťou 12. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Národnej rady pán Jaroslav Baška, Ján Blcháč, Jozef Bubnár, Dušan Galis, Vladimíra Marcinková, Miloš Svrček. O ospravedlnenie neúčasti z dôvodu práceneschopnosti požiadal pán poslanec Jozef Hlinka. Podľa schváleného programu pristúpime k rokovaniu o bodoch 62 až 67 programu, ku ktorým bude zlúčená rozprava . Najprv pristúpime k správam Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2019 a za I. polrok 2020. Správy sú uvedené ako tlače 173 a 179 (tlače 133 a 179, pozn. red.). Dávam slovo poverenému členovi tohto výboru pánovi poslancovi Mariánovi Saloňovi a prosím ho, aby správy uviedol. Pán poslanec, nech sa páči, máte slovo. (Reakcie z pléna.) Predkladateľ ste určený vy ako spravodajca. Tam nie je iný predkladateľ, tam je len jeden spravodajca. Áno, len spravodajca. (Rokovanie o Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2019 , tlač 133, a o Správe Výboru Národnej rady Slovenskej republiky pre obranu a bezpečnosť o stave použitia informačno-
-technických prostriedkov za I. polrok 2020 , tlač 179.)
V. Veteška, podpredseda NR SR: (2004-06-29):
Prerušujem rokovanie 28. schôdze Národnej rady Slovenskej republiky, pokračovať budeme zajtra ráno o 9.00 hodine. Pekný večer, dovidenia do zajtra. (Prerušenie rokovania o 18.59 hodine.)
Šeliga, Juraj, podpredseda NR SR (2020-11-03):
Dobre. V zmysle § 32 ods. 2 vás vykazujem z rokovacej sály. (Potlesk.)
Pellegrini, Peter, predseda NR SR (2015-03-12):
Prezentujme sa a hlasujme o tom, že budeme hlasovať o návrhu ako o celku. (Hlasovanie.) Prítomných 132 poslancov, za hlasovalo 77, zdržalo sa 55. Tento návrh sme schválili a konštatujem, že sme schválili vládny návrh novely zákona č. 7/2010 Z. z. o ochrane pred povodňami. Budeme pokračovať hlasovaním o 15. bode programu, ktorým je prvé čítanie o vládnom návrhu zákona o prevencii závažných priemyselných havárií (tlač 1422). Spravodajcom je pán poslanec Lebocký, nech sa páči, uvádzajte hlasovanie. (Hlasovanie o vládnom návrhu zákona o prevencii závažných priemyselných havárií a o zmene a doplnení niektorých zákonov , tlač 1422.)
D. Lipšic, podpredseda vlády a minister spravodlivosti SR: (2005-12-14):
Po druhé, k zhodnoteniu doterajšieho zákona mám aj k dispozícii, ale nie tu pri sebe, štatistiky, koľko ľudí požiadalo o odškodnenie a koľko bolo odškodného vyplatené. Nie sú to vysoké sumy. Jednak aj preto, že podľa pôvodného zákona nebol právny nárok na odškodnenie, to znamená, že ľudia zrejme ani nežiadali o odškodnenie, ak si neboli istí, že ho dostanú, aj keď ministerstvo, ak boli splnené podmienky, odškodnenie vyplácalo. Ten počet nie je vysoký a týka sa najmä trestných činov ublíženia na zdraví. Teraz tá zmena oproti pôvodnému platnému zákonu je jednak v tom, že teraz už bude právny nárok na odškodnenie, ktorý bude vymáhateľný aj pred súdom, ak ho ministerstvo spravodlivosti zamietne, a po druhé, máme osobitné ustanovenie o odškodňovaní v prípade spôsobenia smrti a v prípade znásilnenia a sexuálneho násilia, čo pôvodný zákon neodškodňoval -, odškodňoval len škodu, ujmu, ktorá bola spôsobená na zdraví. Takže je to... V prípade, že bola spôsobená ujma na zdraví pri znásilnení, ale samostatne to odškodňované nebolo. Dobre. No čiže v tomto sa snažíme ten krok preklenúť. Včera keď parlament schválil novelu Trestného poriadku, tak prioritne, samozrejme, chcem, aby odškodnenie znášal páchateľ, nie daňoví poplatníci. Ale keď páchateľ z dôvodov, že je neznámy alebo že nemá financie, nemôže odškodnenie zaplatiť, tak v takom prípade musí nastúpiť štát a zmierniť finančné následky, ktoré boli spôsobené obeti, respektíve jej pozostalým v prípade, keď ide o usmrtenie. Takže môžem potom pánovi poslancovi dať k dispozícii aj štatistické ukazovatele, že od roku 1999 koľko bolo vyplatené na odškodnení a za aké trestné činy. A inak by som chcel poďakovať poslancom za vyjadrenú podporu návrhu zákona. Ďakujem, pán predseda.
Pellegrini, Peter, predseda NR SR (2023-12-05):
Vyhlasujem rozpravu za skončenú. Chcem sa spýtať navrhovateľa, či chce zaujať záverečné stanovisko. Nie je tomu tak. Pýtam sa pána spravodajcu. Nech sa páči, pán spravodajca. Poprosím kolegov technikov, aby pánovi spravodajcovi umožnili vystúpiť. Nie? Už.
Grendel, Gábor, podpredseda NR SR (2022-11-30):
Pani poslankyňa Záborská.
Laššáková, Jana, podpredsedníčka NR SR (2015-03-11):
Pán poslanec Baška, nech sa páči.
Sulík, Richard, poslanec NR SR (2012-11-29):
Bola...
Laššáková, Jana, podpredsedníčka NR SR (2013-06-05):
S reakciou pán poslanec Viskupič. (Reakcia z pléna.) Dám prestávku už, pán poslanec, keď skončíte, ale keďže nemusíte to naťahovať, nech sa páči.
Hrnčiar, Andrej, podpredseda NR SR (2019-11-28):
Hlasujeme o námietke. Prosím, prezentujme sa a hlasujme. (Hlasovanie.) Prítomných 138, za 38, proti 79, zdržalo sa 19, nehlasovali 2. Konštatujem, že námietka schválená nebola. Vážené panie poslankyne, vážení páni poslanci, chcem vás informovať, že vláda Slovenskej republiky na svojom dnešnom rokovaní schválila štyri návrhy na skrátené legislatívne konanie týkajúce sa noviel zákona o sudcoch a prísediacich, o sociálnom poistení, o ochrane verejného záujmu pri výkone funkcií verejných funkcionárov a o príspevku poskytovanom z európskych štrukturálnych a investičných fondov. Zatiaľ doručila Národnej rade návrh vlády na skrátené legislatívne konanie o návrhu výboru pre nezlučiteľnosť funkcií na vydanie novely ústavného zákona o ochrane verejného záujmu pri výkone funkcií verejných funkcionárov, tlač 1819. Preto v mene troch poslaneckých klubov SMER – sociálna demokracia, SNS a MOST – HÍD podávam návrh na zaradenie týchto nových bodov do programu 53. schôdze, a to: po prvé, návrh vlády na skrátené legislatívne konanie o návrhu výboru pre nezlučiteľnosť funkcií na vydanie novely ústavného zákona o ochrane verejného záujmu pri výkone funkcií verejných funkcionárov, tlač 1819; po druhé, návrh výboru pre nezlučiteľnosť funkcií na vydanie novely tohto ústavného zákona, tlač 1818. Navrhujem, aby sme návrh vlády na skrátené legislatívne konanie prerokovali dnes po hlasovaní o 17.00 hodine. Ostatné návrhy vlády by sme zaradili budúci týždeň v utorok 3. decembra po ich doručení. Prosím, prezentujme sa a hlasujme. (Hlasovanie.) Prítomných 133, za 84, proti 34, zdržalo sa 14, nehlasoval 1. Konštatujem, že sme uvedený návrh schválili a tieto dva body sme zaradili do programu 53. schôdze. Vyhlasujem päťminútovú prestávku. Procedurálne návrhy. Nech sa páči, pani poslankyňa Verešová.
Suja, Miroslav, poslanec NR SR (2022-06-24):
Ďakujem za slovo. Vážení kolegovia, ktorí stále hovoríte, že bude tá vedecká metóda akceptovaná, niekoľkokrát vám bolo povedané, čo tvrdia odborníci, že UK Praha má starú metódu určovania týchto vzoriek. A ešte druhý problém. Hlavne ste to niekoľkokrát tu počuli, že majú oveľa menší počet vzoriek, nie 3 500 ako v roku 2014, ale len 2 176. To znamená, že keď majú menší počet vzoriek, nemôžu mať relevantné výsledky a hlavne ešte aj keď to spracúvajú starou metódou. Takže toto je čistý alibizmus ministerstva aj vás, keď odvoláte na toto, že čakáte na ten výskum. To, že tam už chodíte a nejak to ovplyvníte alebo nie, to ja neviem potvrdiť ani vyvrátiť, to už je na vašom svedomí, je mi to úplne jedno. Že zásahový tím bude o 50 strelcov podporený, nakoniec sme zistili, že to bude o 10 strelcov s guľovými zbraňami. A keď niekde príde do Detvy zásahový tím a niečo sa stane, tak volajú nás poľovníkov, aby sme išli s nimi, lebo sa boja, lebo asi tak, ako nefungujú tie rapkáče, spreje a tie paintballové zbrane, ktoré máte, ktoré ste vyzbrojení. Prečo potom voláte tých poľovníkov, keď minister Budaj povedal, ani jeden poľovník si už nevystrelí na toho medveďa? No tak choďte a zaškrťte toho medveďa a tak ho uspite a zoberte si ho so sebou sem niekde do Bratislavy. My nehovoríme, že ich máte všetkých zastreliť. Jedno. Kľudne si ich presťahujte tu do Mestských lesov Bratislava a žite tu s nimi, keď ich tak chcete. Len trošku pomôžte životu ľudí na vidieku. A tie lampy to už sa nejdem ani vyjadrovať. Však denne chodia medvede, cez deň chodia do tých obcí a okrajových častí. Tak aké lampy? A tam, kde v obciach sa svieti, tam chodia takisto, tak teraz idú vyriešiť nejaké lampy? A kto zaplatí tú energiu, keď teraz idete ožobračiť obce a mestá ešte aj o posledné peniaze? Vy tu dávate také fakty, ktoré vám hneď vzápätí vyvrátime, ale o hodinu ich poviete znova a znova... (Prerušenie vystúpenia časomerom.)
Valášek, Tomáš, poslanec NR SR (2023-12-18):
Vďaka, pán predseda, a ospravedlňujem sa, ak nezareagujem na všetky, dve minúty sú dve minúty. Pán kolega Dostál správne vypichol, že chýba odôvodnenie, no veď aké by asi bolo napísané, že meníme systém, ktorý vlastne funguje? To percento neudelenej licencie je veľmi nízke, takže čo by bolo v tej dôvodovke? Potrebujeme udeliť licencie tým firmám alebo tým zákazkám, o ktorých vieme, že dopredu porušia či ľudské práva, či záujmy Slovenskej republiky? Lebo teraz nám to naše súčasné zákony neumožňujú? No, to by vyzeralo zle a nie je to tam. Rovnako je tu tá možnosť, že sa budú odmietať veci, ktoré by niekde odmietnuté nemali byť len preto, aby sa zamietlo niektorými súkromnými firmami, to by tiež vyzeralo zle v dôvodovej správe, že chcem si dať právo, aby som neudelil licencie, ktoré udelené mali byť, aby som potrestal firmy, ktoré si zaslúžia byť potrestané, no tak to tiež ako vieme, že to tam asi na papier nepôjde. Pán poslanec Spišiak sa pýta, ako je možné, že sa tu, že sa ocitá toľko techniky tam, kde sa nemá. Tých dôvodov je viacero, on tým narážal na organizovaný zločin, ale ten náš súčasný systém tiež nie je dobrý. Ja nebudem obhajovať súčasný systém udeľovania povolení, či je to absencia niektorých základných dokumentov, ktoré tie povolenia majú mať, my máme reálny problém, my ten, touto novelou ten problém však neriešime, naopak, ideme ho zhoršiť, zvýši sa pravdepodobnosť, že naše zbrane a špeciálna technika skončí tam, kde nemá. Pán poslanec Muňko, ja už nemám, akože toto, že som slúžil SMER-u, počúvam stýkrát, bol som vysokým štátnym úradníkom aj za SMER-u, aj za SDKÚ, to zo mňa nerobí otroka ani SDKÚ, ani SMER-u, vždy budem mať právo na vlastný názor a keď sa robia nezmysly, ozvem sa, tak ako som sa ozval či SDKÚ, či SMER-u. Posledná vec, pán poslanec Matovič, máte pravdu, ďakujem, že ste vypichli aj ten pozmeňovák k zákonu, ktorý sme vlastne ani nezačali debatovať, a ak sa nemýlim, to právo pozastaviť konanie sa udeľuje ministerstvu hospodárstva, ktoré je v rukách HLAS-u, toto mi vyznie skôr ako kompetenčný spor, že niečo si pre seba zobral Kaliňák a teraz si chce pre seba zobrať niečo aj HLAS. Tak to ja čítam, ale možno nám pán predseda vie k tomu povedať viac.
Danko, Andrej, predseda NR SR (2019-02-05):
Panie poslankyne, páni poslanci, podľa schváleného programu pristúpime k rokovaniu o bodoch 73 a 74 programu, ku ktorým bude zlúčená rozprava . Najskôr pristúpime k prvému čítaniu o návrhu poslancov Kotlebu, Schlosára, Uhríka a Drobného na vydanie zákona, ktorým sa mení a dopĺňa zákon Slovenskej národnej rady 73/1986 Zb. o umelom prerušení tehotenstva v znení neskorších predpisov. Návrh zákona je uverejnený ako tlač 1256. Návrh na jeho pridelenie na prerokovanie výborom je v rozhodnutí č. 1317. Dávam slovo poslancovi Uhríkovi, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Milana Uhríka a Stanislava Drobného na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 1256.)
Číž, Miroslav, poslanec NR SR (2017-12-05):
Ja len veľmi krátko, pán kolega, lebo som v absolútnom úžase. Tá veta, že iba prokurátor a sudca môže povedať, že sa správate korupčne, že to tu poviete bez problémov po tom všetkom, čo tu robíte ako opozícia, celých, ja neviem, koľko je to hodín už ako dnes. Každé vystúpenie opozičného poslanca z vášho klubu končí kšeftami, neviem čím, bez akýchkoľvek dôkazov. Absolútne nerozlišujete podozrenie, že si vymyslíte osobne, že niečo, ale hovoríte o veciach ako úplne hotových a jasných. Ale potom, keď sa to dotýka vás, sa tam postavíte a v rozpore s tým všetkým začnete rozprávať to, čo rozprávate, pán kolega. Nevšímate si to? Ste akademicky vzdelaný človek, ako veď tie rozpory sú očividné. Veď tento spôsob politickej komunikácie je smiešny až. Tak teda naozaj ten ústavný princíp, páni kolegovia, tu je po tom všetkom, čo ste navyprávali, máme v čl. 19 ústavy: „Každý má právo na zachovanie ľudskej dôstojnosti, osobnej cti, dobrej povesti a ochranu mena. Každý má právo na ochranu pred neoprávneným zasahovaním do súkromného a rodinného života. Každý má právo na ochranu pred neoprávneným zhromažďovaním, zverejňovaním alebo iným zneužívaním údajov o svojej osobe.“ A nie je tu napísané, že na politika to neplatí, pán kolega. Hľadal som to v celej tej ústave. 90 % vystúpení, ktorých tu bolo, bezuzdné a surové osočovanie, bez akéhokoľvek etického ohľadu na to, na rodinu atď., veď o tom tu už bolo aj povedané hrozne veľa. Takže ten obrovský rozdiel medzi tým, čo je určené iným a čo je určené vám ako ľuďom, ten, preboha, je tak očividný, že to nerobte. Tá nevyhnutná univerzalizácia bude raz hodnota a platí pre všetkých, že rešpektujeme ústavu, aspoň principiálne. Nie v záujme politického zápasu robiť čokoľvek, stratiť akékoľvek hranice a ochotu aspoň trošku sa zamýšľať nad tým, že niektorí tí iní ľudia majú svoju dôstojnosť. A to celé, to paušálne obviňovanie zo zlodejstiev, bánd a neviem čoho celého, to je atmosféra marseillskej námorníckej krčmy, čo tu je 90 %... (Prerušenie vystúpenia časomerom.)
Mihál, Jozef, poslanec NR SR (2017-04-07):
Mám dve minúty.
Danko, Andrej, predseda NR SR (2017-12-21):
Pán poslanec Blanár.
B. Bugár, podpredseda NR SR: (2003-04-24):
A. Ivanko, poslanec: Ďakujem pekne, pán predsedajúci. V súlade s § 73 zákona o rokovacom poriadku odporúčam, aby sa Národná rada Slovenskej republiky uzniesla, že podľa § 73 ods. 3 písm. b) rokovacieho poriadku nebude pokračovať v rokovaní o návrhu ústavného zákona.
Klus, Martin, poslanec NR SR (2018-12-05):
Takže len veľmi stručne. Ďakujem pekne, páni. Skutočne ste trafili klinec po hlavičke. Aj s tými regionálnymi politikmi, to sa plne stotožňujem, asi nie je úplne v poriadku, že viac ako polovica poslancov Národnej rady Slovenskej republiky má trvalý pobyt alebo trvale žije v Bratislave, to rozhodne nie je reprezentatívne, ale to je téma sama osebe. A aj o tom, že tento volebný zákon, ktorý na Slovensku máme, možno potrebuje ešte trošičku viac úprav ako len túto, ktorú tu dnes predstavujeme. Táto maličkosť, ktorú sme dnes predstavili, môže do istej miery zmeniť tieto pomery a ja tvrdím, že určite k lepšiemu. A tu sa prihováram osobitne ku kolegom zo strany SMER – sociálna demokracia, vaša politická budúcnosť je vo veľkej miere závislá od toho, či dnes tento návrh zákona prejde, pretože ak by sa tak stalo, tak aj vaše šance prekrúžkovať sa v budúcnosti práve na kandidátke strany SMER-u – sociálna demokracia sú výrazne vyššie, ako sú v súčasnosti. Takže verím tomu, že aj pre vás tento návrh zákona môže byť zaujímavý. No a ešte, Martin, reakcia na teba, no ono je to tak, že keby sme mali absolútny krúžok tam potom – najmä pri menších stranách – prechádzame do rizika, že sa opäť dostanú do parlamentu len tie najznámejšie osobnosti. Častokrát sú to, nechcem tým nič devalvovať alebo spochybňovať, rôzni športovci alebo herci a tak ďalej, máme aj takúto skúsenosť z Národnej rady Slovenskej republiky, a potom obsaditeľnosť, ako už bolo spomínané, niektorých výborov by bola trošičku problematickejšia. Preto sme tam prišli s týmto kompromisným návrhom, aby teda tu bola zachovaná aspoň tá 0,2-percentná hranica. Ale je to otázka na diskusiu. Dnes sme ju otvorili a verím tomu, že v nej môžme do budúcnosti pokračovať. Ďakujem pekne.
Z. Horváth, poslanec: (2007-11-27):
Pán predseda, pán kolega, máte plnú pusu sociálnosti, akí ste sociálni. Ja vám to dokážem. O chvíľu ideme prerokovávať zákon o sociálnom fonde. Ja vám dokážem pri tom zákone, akí ste sociálni. Ako beriete od zamestnancov 180 mil. korún. Ďakujem.
V. Veteška, podpredseda NR SR: (2004-06-16):
Ako prvá vystúpi pani poslankyňa Mušková.
V. Veteška, podpredseda NR SR: (2006-02-01):
(Prestávka.) (Po prestávke.)
Kaník, Ľudovít, poslanec NR SR (2014-06-05):
Vykrikovať z pléna je veľmi zábavné, ale asi trošku kontraproduktívne.
Grendel, Gábor, podpredseda NR SR (2020-06-09):
Áno, v poriadku. Dobre. Takže do rozpravy sa nikto nehlási. Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Vitteková, Anna, poslankyňa NR SR (2014-10-16):
Ďakujem pekne. Vážený pán predsedajúci, kolegyne, kolegovia, dovoľte, aby som vás informovala o prerokovaní uvedeného návrhu zákona vo výboroch Národnej rady. Národná rada uznesením z 11. septembra 2014 pridelila vládny návrh zákona o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov na prerokovanie ústavnoprávnemu výboru, výboru pre financie a rozpočet, výboru pre sociálne veci, výboru pre obranu a bezpečnosť a výboru pre ľudské práva a národnostné menšiny. Určila zároveň Ústavnoprávny výbor Národnej rady ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Predmetný vládny návrh zákona všetky uvedené výbory prerokovali a odporúčali ho schváliť. Z uznesení výborov Národnej rady, ktoré vládny návrh zákona prerokovali, vyplýva štrnásť pozmeňujúcich a doplňujúcich návrhov, ktoré sú uvedené v časti IV spoločnej správy. Gestorský výbor o nich odporúča hlasovať nasledovne: spoločne o bodoch 1 až 5, 7 až 14 s odporúčaním schváliť a osobitne o bode 6 s odporúčaním neschváliť. Gestorský výbor zároveň odporúča Národnej rade predmetný vládny návrh zákona schváliť aj ako celok, a to v znení pozmeňujúcich a doplňujúcich návrhov, ktoré gestorský výbor odporúča schváliť. Spoločná správa výborov Národnej rady o prerokovaní vládneho návrhu zákona bola schválená uznesením ústavnoprávneho výboru č. 507 zo 14. októbra 2014. Týmto uznesením ma zároveň výbor ako spoločnú spravodajkyňu poveril, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona o rokovacom poriadku Národnej rady Slovenskej republiky. Ďakujem, pán predseda, otvorte rozpravu.
Dubéci, Martin, poslanec NR SR (2024-06-12):
Ďakujem pekne, pán predsedajúci. Budem mať dva, najprv teda v mene troch poslaneckých kubov – PS, SaS, KDH – žiadam o presunutie bodu 55, tlač 160, na ďalšiu schôdzu. A druhý procedurálny návrh, prosím o terminovanie bodu v programe 58, tlač 241, to je zákon o sociálnom poistení od poslankyne Petrík, na stredu 19. 6. o 14.00 h. Ďakujem.
Pellegrini, Peter, predseda NR SR (2014-12-04):
Ďakujem pekne, pán podpredseda. Pýtam sa spravodajcu, či sa chce vyjadriť. Nie je tomu tak. Ďakujem. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov . Vládny návrh zákona má parlamentnú tlač 1279. Návrh na jeho pridelenie na jeho prerokovanie je v rozhodnutí č. 1289. Poprosím pána podpredsedu vlády, pána Ľubomíra Vážneho, aby vládny návrh zákona uviedol. Nech sa páči, máte slovo, pán podpredseda.
Kolesík, Andrej, poslanec NR SR (2013-02-05):
Ďakujem, pani predsedajúca. Vážený pán podpredseda, pán minister, vážené kolegyne, kolegovia, dovoľte mi predložiť spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Protokolom o obavách írskeho ľudu týkajúcich sa Lisabonskej zmluvy, tlač 274. Návrh na vyslovenie súhlasu s protokolom pridelil predseda Národnej rady Slovenskej republiky svojím rozhodnutím č. 302 z 20. novembra 2012 na prerokovanie ústavnoprávnemu výboru, zahraničnému a výboru Národnej rady pre európske záležitosti. Za gestorský výbor určil výbor pre európske záležitosti a lehotu na prerokovanie návrhu vo výboroch vrátane v gestorskom výbore určil do 25. januára 2013. Ústavnoprávny výbor uznesením z 22. januára 2013 č. 168, výbor pre európske záležitosti uznesením z 22. januára 2013 č. 50 a zahraničný výbor uznesením z 21. januára 2013 č. 30 odporučili Národnej rade Slovenskej republiky podľa článku 86 písmena d) Ústavy Slovenskej republiky vysloviť s protokolom súhlas a rozhodnúť, že protokol je medzinárodná zmluva podľa článku 7 odseku 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov a poslancov gestorského výboru vyjadrených v rozprave k tomuto návrhu odporúča Národnej rade podľa článku 86 písm. d) Ústavy Slovenskej republiky vysloviť s protokolom súhlas a rozhodnúť, že protokol je medzinárodná zmluva podľa článku 7 odseku 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady s protokolom (tlač 274a) vrátane návrhu na uznesenie Národnej rady Slovenskej republiky bola schválená uznesením gestorského výboru z 22. januára 2013 č. 52. Týmto uznesením ma výbor zároveň poveril plniť úlohy spoločného spravodajcu. Ďakujem, pani predsedajúca, skončil som, otvorte, prosím, rozpravu.
Grendel, Gábor, podpredseda NR SR (2022-10-25):
Ďakujeme, pani poslankyňa. Chcel by som kolegov a kolegyne, samozrejme, informovať, že pán poslanec Kyselica našiel hotovosť pri vchode z poslaneckého salónika do rokovacej sály. Kto bude prvý? (Reakcie z pléna.) Tak teraz dávam slovo spoločnej spravodajkyni z výboru pre sociálne veci pani poslankyni Lucii Drábikovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru. Nech sa páči.
Kollár, Boris, predseda NR SR (2022-05-06):
Dobre, ja to ešte raz uvediem, prosím. Opäť poprosím pani poslankyňu Cigánikovú, aby uviedla hlasovanie o bode 59 schváleného programu, ktorým je prvé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 989), aby bolo každému jasné. Nech sa páči, pani poslankyňa, máte slovo. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 989.)
Schlosár, Rastislav, poslanec NR SR (2023-05-25):
Vďaka za faktické. Kolega Stano Mizík, dobre si to povedal v tom, že skutočne všetky vlády, ktoré majú prsty v tom, že dnes sme súčasťou zločineckej organizácie NATO, budú zodpovedné raz aj za to, ak práve kvôli tomu, že sme súčasťou tohto vojenského paktu, budeme raz zatiahnutí do nejakej vojny, a, samozrejme, tú zodpovednosť nesú aj... aj alebo niesla aj, aj tá vláda, ešte raz zdôrazním, aj tá vláda, ktorá tu bola len nedávno, vláda Eduarda Hegera a Igora Matoviča, pretože tieto podnikli také kroky, ktoré, ktoré nás vyslovene míľovými krokmi približujú do toho, aby sme boli zatiahnutí do toho konfliktu, ktorý teraz prebieha na východ od nás. No a, pán poslanec Benčík, môžte tu pripomínať Rusko, ale my nevidíme len to, čo je na východ od nás, my vidíme aj to, čo je na západ od nás, a vidíme to, čoho je schopná Severoatlantická aliancia, vidíme to, čoho je, čoho sú schopné Spojené štáty americké, čiže pozrite sa predovšetkým na to, akú politiku vedú už desiatky rokov po celom svete, a potom sa môžme baviť o nejakej agresívnej politike a o tom, čo nám hrozí, keď budeme spojencom takéhoto štátu.
P. Paška, predseda NR SR: (2009-12-04):
Pán spravodajca, chcete sa vyjadriť? Nech sa páči.
Čaplovič, Dušan, minister školstva, vedy, výskumu a športu SR (2012-09-20):
164. Vážené dámy, vážení páni, keďže je mojou povinnosťou sa vyjadriť v záverečnej reči aj k navrhnutým pozmeňujúcim návrhom poslankýň a poslancov, ale najprv mi dovoľte, aby som na niektoré vaše názory, ktoré odzneli v rozprave, aj zareagoval. Pán poslanec Beblavý ma označil, že budem ako cisár alebo cár na nejakom tróne, dobrý cár, lebo dobrý cisár a rozhodovať o bytí a nebytí našich škôl. Ja predovšetkým chcem byť spravodlivý. A spravodlivý, keď ste ma nazvali cisárom alebo spravodlivým cárom, vy veľmi dobre viete, že niekedy múdra monarchia je lepšia ako hlúpa demokracia a to z dejín máme jasne zdokumentované. Čo sa týka názoru pána Fronca ohľadom slobody a rešpektovania slobody na našich školách, k tomu sa vyjadril aj pán poslanec Blanár, ale, samozrejme, viete, sloboda je často iná pre učiteľov, ako ju chápu, iná pre žiakov a iná pre rodičov. A ja hovorím o právach a povinnostiach všetkých troch zložiek, to znamená, rovnako pre učiteľov nemôžu byť len povinnosti, ale musia byť aj práva. A pre rodičov nemôžu byť len práva alebo žiakov len práva, musia byť aj povinnosti a zodpovednosť. Čiže ten trojuholník, ten triangel treba aj takto vnímať, a ja, samozrejme, sa nebránim tomu, aby sa občania nášho štátu zapájali do diskusií, a, samozrejme, aj diskutovali o postavení jednotlivých škôl a ich cieľov, ktoré plnia v našej školskej sústave. (Ruch v sále.) Ďalej ste vraveli, že známka, pán Fronc, pán poslanec Fronc, nie vždy odzrkadľuje tie výsledky. Nuž nedávno som bol ako jeden z mála politikov Slovenskej republiky pri hrobe Winstona Churchilla, aj v jeho rodisku, teda v jeho paláci, kde sa narodil, keďže patril k známej rodine Churchillovcov, ktorá sa zaslúžila o britskú nielen monarchiu, ale aj o britský štát. Ale on sa učil veľmi zle, aj na základnej škole. Áno, učil sa veľmi zle. Ale viete, čo urobil jeho otec? Dal ho do strednej vojenskej školy. A tam sa naučil tak učiť a tak konať, že sa z neho stal nielen dobrý minister obrany, ale stal sa z neho aj dobrý dvojnásobný predseda vlád a súčasne jeden z najlepších politikov 20. storočia v Európe. Ak sa spomenulo, že dnes máme toľko a taký počet stredoškolákov, a hlavne, čo sa týka vo vzťahu k stredoškolákom, deviatakom, nuž tak treba povedať, že v súčasnosti tie najnovšie čísla, a to treba tu povedať, lebo sa to strašne, a ja to zopakujem znovu, zamieňa. V súčasnosti máme 44-tisíc deviatakov na našich základných školách, a z toho 19-tisíc, a znovu to opakujem aj pánovi Zajacovi, 19 665 má priemer do dva. Čiže v žiadnom prípade nemôže byť ohrozené, nemôžu byť ohrozené, ohrozené, ako vy hovoríte, elitné výberové školy, za ktoré považujem gymnáziá. Opakujem, elitné výberové školy. (Neutíchajúci ruch v sále. Prerušenie vystúpenia predsedajúcim.)
Jurinová, Erika, podpredsedníčka NR SR (2013-09-24):
Ďakujem pekne. Na vaše vystúpenie faktická poznámka. Uzatváram možnosť prihlásiť. (Reakcia navrhovateľa.) Toto bolo záverečné slovo. Juraj, vypnite si, vypni si, prosím ťa, faktickú. Ospravedlňujem sa, takže pán spravodajca sa nechce vyjadriť. Prerušujem rokovanie o tomto bode programu. Budeme pokračovať, pokiaľ sa nájde pán Jozef Holjenčík, Správou o činnosti Úradu pre reguláciu sieťových odvetví za rok 2012 . Správa má parlamentnú tlač 597, spoločná správa výborov je pod tlačou 597a. Vítam pána Jozefa Holjenčíka a prosím ho, aby sa ujal slova. Ďakujem pekne.
Laurenčík, Milan, podpredseda NR SR (2020-03-25):
Vážené panie poslankyne, vážení páni poslanci, mám informáciu, že o 10 minút budeme pokračovať. (Po prestávke.)
Kollár, Boris, predseda NR SR (2022-09-30):
Ďakujem. Bude reagovať s faktickou pán poslanec Beluský, nech sa páči.
Krajniak, Milan, poslanec NR SR (2018-02-09):
Ospravedlňujem sa. Možno som to nepostrehol v reči pána ministra, ale tá informácia, ktorú ste mi povedali, že v tej technickej špecifikácii sú aj nejaké požiadavky na radiačnú ochranu. To som nepostrehol v tej reči pána ministra. Ak to tam bolo, ospravedlňujem sa.
Šimečka, Michal, podpredseda NR SR (2024-01-08):
Ďakujem veľmi pekne, pani poslankyňa. Ďalší v poradí by mal vystúpiť pán poslanec Matovič, ktorý ale nie je prítomný, a teda prepadáva poradím. To isté platí pre pani poslankyňu Veroniku Remišovú. A preto vystúpi pán poslanec Vančo na tých štrnásť minút a potom bude jeho vystúpenie prerušené na obednú prestávku a bude pokračovať po nej. Prosím, máte slovo.
Mihál, Jozef, podpredseda vlády a minister práce, sociálnych vecí a rodiny SR (2010-12-08):
Ďakujem. Vážený pán predsedajúci, vážené panie poslankyne, vážení páni poslanci, milí hostia, vládny návrh zákona o dotáciách v pôsobnosti Ministerstva práce, sociálnych vecí a rodiny Slovenskej republiky je ďalší zo série zákonov o dotáciách, ktoré budú postupne predstavované alebo sú postupne predstavované jednotlivými rezortami. Cieľom vládneho návrhu zákona v pôsobnosti ministerstva práce, sociálnych vecí a rodiny je podporovať vybrané oblasti sociálnej sféry, ktoré si vyžadujú svojou povahou a aktuálnosťou podporu. Návrh zákona upravuje jednotlivé druhy dotácií, ich účel, podmienky ich poskytnutia a zároveň sleduje maximálnu hospodárnosť a efektívnosť použitia dotácií. Druhy dotácií sú navrhované tak, aby zodpovedali zmenám v právnych úpravách v sociálnej oblasti predovšetkým v oblasti sociálnych služieb, sociálnoprávnej ochrany detí a sociálnej kurately, štátnej sociálnej podpory a pomoci v hmotnej núdzi. Zvyšuje sa adresnosť podpory prostredníctvom dotácií a jednoznačne sa upravujú aj oprávnení žiadatelia. Návrh zákona v poskytovaní dotácií zachováva už osvedčené mechanizmy podpory. Najmä podporu terénnej sociálnej práce, rozvoj sociálnych služieb a opatrení v prirodzenom prostredí, podporu sociálnej integrácie osôb s ťažkým zdravotným postihnutím, podporu sociálnej inklúzie ohrozených detí, podporu rozvoja nedostatkových sociálnych služieb a opatrení sociálnoprávnej ochrany detí a sociálnej kurately. Návrh zákona nemá za cieľ riešiť finančné povinnosti za zodpovedné subjekty a dôraz kladie na podporu nedostatkových a absentujúcich nástrojov sociálnej politiky, najmä na podporu špecializovaného sociálneho poradenstva, sociálnej rehabilitácie, nízkoprahových zariadení a podporu sociálnych služieb pre rodiny s deťmi. V záujme transparentnosti sa ustanovuje povinnosť Ministerstva práce sociálnych vecí a rodiny Slovenskej republiky zverejniť na svojom webovom sídle podrobné podmienky a postup pri posudzovaní žiadosti o dotácie, ktorých poskytovanie je v jeho pôsobnosti, ako aj postup schvaľovania poskytnutia dotácií. Ministerstvo práce, sociálnych vecí a rodiny Slovenskej republiky na svojom webovom sídle bude zverejňovať aj zoznam schválených dotácií a ich sumu, zároveň aj zoznam neschválených dotácií s dôvodom ich neschválenia. Na dotácie podľa vládneho návrhu zákona nie je právny nárok. Dotácie budú poskytované v rámci schválených limitov, výdavkov kapitoly ministerstva na jednotlivé rozpočtové roky. Ďakujem za vašu pozornosť a poprosím vás o podporu tohto návrhu zákona.
P. Paška, predseda NR SR: (2007-10-25):
(Prerušenie rokovania o 12.45 hodine.) (Pokračovanie rokovania o 14.00 hodine.) Siedmy deň rokovania 14. schôdze Národnej rady Slovenskej republiky 25. októbra 2007 o 14.00 hodine
Čepček, Martin, poslanec NR SR (2023-06-27):
Ďakujem pekne. No, reagujem na kolegu, ktorý tu vlastne ani nie je, hej, počuje si reakcie na svoje vystúpenie, ktorý sa ma snažil osočiť, uraziť, no ale akože, keď sa pozriem na jeho vek, tak a skúsenosti a počet detí, tak mi je jasné, že teda vyjadroval sa len tak od brucha a bez nejakých skúseností a vedomostí. No a treba si uvedomiť, pán poslanec, že to, o čom my tu rokujeme dnes, sa týka našich detí, hlavne našich detí, keďže rodičia majú dať súhlas s výchovou, ktorú požadujú. No a, pán poslanec, v tvojich dvadsiatichôsmich rokoch by si mohol vedieť, že teda deti by sa mohli vzdelávať aj iným spôsobom ako cez porno stránky. A ak budeš presadzovať eutanáziu, tak podpredsedom Demokratov nebudeš nikdy, lebo tvoj predseda má úplne iný názor na túto tému.
Šeliga, Juraj, podpredseda NR SR (2020-07-23):
Pán podpredseda Pellegrini.
Janiš, Stanislav, poslanec NR SR (2011-09-14):
O bode 16 s odporúčaním gestorského výboru schváliť.
P. Csáky, podpredseda vlády SR: (2003-11-06):
Vážený pán predseda Národnej rady Slovenskej republiky, vážení členovia vlády, vážená Národná rada Slovenskej republiky, dovoľte mi, aby som z poverenia predsedu vlády Slovenskej republiky a v znení § 131 ods. 7 ospravedlnil z dnešnej hodiny otázok neprítomných členov vlády z dôvodov ich pracovných ciest a oznámil ministrov poverených ich zastupovaním. Za neprítomného pána podpredsedu Ivana Mikloša, ktorý je na zahraničnej pracovnej ceste vo Švédskom kráľovstve, bude odpovedať pán minister Kaník. Za neprítomného pána ministra Zajaca, ktorý je na výjazdovom rokovaní na východnom Slovensku, tak isto pán minister Kaník. Za neprítomného pána ministra Palka, ktorý je na zahraničnej pracovnej ceste v Bruseli, pán podpredseda Lipšic. Za neprítomného pána Ruska, ktorý je na zahraničnej pracovnej ceste v Slovinsku, a nemá otázky, pán minister Gyurovszky. Za neprítomného pána ministra Prokopoviča, ktorý je na pracovnej ceste v Humennom, pán minister Gyurovszky a za neprítomného pána ministra Lászlóa Miklósa, ktorý je zahraničnej pracovnej ceste, pán minister Simon. Ďakujem pekne, pán predseda.
M. Číž, podpredseda NR SR: (2009-06-17):
S faktickou poznámkou sa hlási pani poslankyňa Sabolová. Pokiaľ nikto iný sa nehlási, uzatváram možnosť prihlásiť sa s faktickou poznámkou. Slovo má pani poslankyňa Sabolová.
Figeľ, Ján, podpredseda NR SR (2016-02-11):
Nech sa páči, Dušan Jarjabek.
Krajniak, Milan, poslanec NR SR (2016-04-26):
Pani poslankyňa Remišová, som rád, veľmi rád, že ste zmienili tie analytické centrá, ktoré by mali vznikať. Ja si myslím, že to centrum na ministerstve financií sa osvedčilo. Osvedčilo sa možno aj kvôli tomu, že pán minister Kažimír a predtým pán minister Počiatek mali toľko veľkorysosti, že dovolili ľuďom pracujúcim v tomto centre, povedal by som, že vyjadrovať sa a diskutovať aj na verejnosti, aj keď to niekedy nebolo, povedal by som, politicky úplne v jednej línii. A preto vítam, ak tieto analytické centrá majú vzniknúť aj na ďalších ministerstvách. Neviem presne na ktorých, možno by som sa chcel opýtať aj pani ministerky spravodlivosti, viem, že u nej aspoň má také vzniknúť. A ešte jednu vec chcem povedať, ono to môže totižto slúžiť aj na to, že v prípade, ak aj opozícia bude chcieť predložiť nejaký rozumný návrh a tieto analytické centrá budú fungovať, povedal by som, seriózne alebo takým spôsobom ako na ministerstve financií, prečo by aj opozičný návrh nemohol prejsť takouto oponentúrou, aby vláde bolo jasné, že nemá rozvrátiť verejné financie alebo proste nie je smerovaný proti záujmu vládnej politiky, ale môže to byť niečo, čo je prospešné pre celý štát. Takže som rád, že ste to spomenuli, toto aj ja vidím ako pozitívnu vec. A môžem vám povedať, že niektorí ľudia, s ktorými spolupracujem alebo ktorých si vážim, najmä teda mladí ľudia, sa ma pýtali, že v prípade, že by dostali takúto ponuku, pracovať na niektorom z týchto analytických centier, čo si o tom myslím. Ja hovorím, tak určite to využite, určite to využite, pretože ak to bude fungovať tak, ako to fungovalo na ministerstve financií, tak je to dobré pre tento štát bez ohľadu na to, aká vláda v tom momente bude fungovať. Ďakujem pekne.
Hrušovský, Pavol, podpredseda NR SR (2010-12-08):
S faktickou poznámkou na vystúpenie pani ministerky pán poslanec Madej a Číž. Vedel som, ešte ste nebol ani zapísaný, pán poslanec. Nech sa páči, pán poslanec Madej.
Jurík, Beáta, poslankyňa NR SR (2024-06-26):
Ďakujem za slovo, pán predsedajúci. Ja by som len chcela pripomenúť skutočne, aké veľmi absurdné to je, že my tu ideme vlastne meniť fungovanie a organizáciu celej inštitúcie ani nieže vládnym návrhom, ale ani poslaneckým návrhom. To je normálne že pozmeňovací návrh, ktorý to tu ide všetko zmeniť. A to je teda nielen absurdné, ale úplne šialené a neakceptovateľné. A neviem, či aj práve preto tu už nie je nikto z HLAS-u, alebo či skutočne tá jednota stále funguje, pán poslanec Michelko. Ďakujem.
Kmec, Stanislav, poslanec NR SR (2018-06-19):
Ďakujem. Vážený pán predsedajúci, vážené pani poslankyne, vážení páni poslanci, v rozprave vystúpili piati poslanci, a to pán poslanec Bernaťák, pán poslanec Dostál, pán poslanec Beblavý, pán poslanec Pčolinský a pán poslanec Tittel. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Goga, Pavol, poslanec NR SR (2012-06-19):
Ďakujem za slovo. Vážený pán predseda Národnej rady, kolegyne, kolegovia, dovoľte mi, aby som prečítal zápisnicu o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, ktoré sa konalo 19. júna 2012. Na tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby bolo vydaných a poslanci si osobne prevzali 136 hlasovacích lístkov, teda na voľbe bolo prítomných 136 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby všetci poslanci odovzdali hlasovacie lístky. Zo 136 odovzdaných hlasovacích lístkov bol 1 neplatný. Zo 135 platných hlasovacích lístkov overovatelia zistili, že o návrhu na voľbu Pavla Abrhana za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby hlasovalo za návrh 125 poslancov, proti návrhu 6 poslancov, zdržali sa hlasovania 4 poslanci. (Potlesk.) Na zvolenie predsedu Výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby zvolený Pavol Abrhan. Zároveň ma poverili overovatelia oznámiť výsledok hlasovania Národnej rade Slovenskej republiky. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-02-13):
Registrujem, pani poslankyňa. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Rajtárovi. Nech sa páči.